CELEX: C2005/281/20
Language: el
Date: 2005-11-12 00:00:00
Title: Υπόθεση C-343/05: Προσφυγή της Επιτροπής των Ευρωπαϊκών Κοινοτήτων κατά της Φινλανδικής Δημοκρατίας, που ασκήθηκε στις 19 Σεπτεμβρίου 2005

12.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/11
            
         Προσφυγή της Επιτροπής των Ευρωπαϊκών Κοινοτήτων κατά της Φινλανδικής Δημοκρατίας, που ασκήθηκε στις 19 Σεπτεμβρίου 2005
   (Υπόθεση C-343/05)
   (2005/C 281/20)
   Γλώσσα διαδικασίας: η φινλανδική
   Η Επιτροπή των Ευρωπαϊκών Κοινοτήτων, εκπροσωπούμενη από τους L. Pignataro Nolin και M. Huttunen, με τόπο επιδόσεων στο Λουξεμβούργο, άσκησε προσφυγή στις 19 Σεπτεμβρίου 2005 ενώπιον του Δικαστηρίου των Ευρωπαϊκών Κοινοτήτων κατά της Φινλανδικής Δημοκρατίας.
   Η Επιτροπή των Ευρωπαϊκών Κοινοτήτων ζητεί από το Δικαστήριο:
   
               1)
            
            
               να αναγνωρίσει ότι η Φινλανδική Δημοκρατία, παραλείποντας να εξασφαλίσει την ενσωμάτωση στην εσωτερική έννομη τάξη της περιφέρειας των νήσων Åland του άρθρου 8α της οδηγίας 89/622/ΕΟΚ, που προστέθηκε με την οδηγία 92/41/ΕΟΚ και περιλαμβάνεται τώρα στο άρθρο 8 της οδηγίας 2001/37/ΕΚ,
               και
               παραλείποντας να εξασφαλίσει την τήρηση της απαγορεύσεως πωλήσεως καπνού προς μάσηση επί των καταχωρημένων στη Φινλανδία σκαφών, σύμφωνα με τις προαναφερθείσες κοινοτικές διατάξεις, παρέβη τις υποχρεώσεις που υπέχει από την οδηγία 2001/37/ΕΚ (1) και από τη Συνθήκη·
            
         
               2)
            
            
               να καταδικάσει τη Φινλανδική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα:
   Στον πίνακα του παραρτήματος ΙΙ της οδηγίας 2001/37/ΕΚ περιλαμβάνεται η οδηγία 92/41/ΕΟΚ, οπότε η προθεσμία για την μεταφορά του στην εθνική νομοθεσία ήταν η 1η Ιουλίου 1992. Στην περίπτωση της Φινλανδίας, η προθεσμία για την μεταφορά αυτή ήταν η ημερομηνία προσχωρήσεως της χώρας στην ΕΕ, ήτοι η 1η Ιανουαρίου 1995, μολονότι διαπιστώνεται ότι, λόγω της εντάξεως στον Ευρωπαϊκό Οικονομικό Χώρο, η Φινλανδία όφειλε να συμμορφωθεί προς την οδηγία ήδη από την 1η Ιανουαρίου 1994.
   
      (1)  Οδηγία 2001/37/ΕΚ του Ευρωπαϊκού Κοινοβουλίου και του Συμβουλίου, της 5ης Ιουνίου 2001, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνού (EE L 194 της 18/07/2001, σ. 26).